Dôležité právne oznámenie

|

52007PC0515

Návrh rozhodnutia Rady ktorým sa implementuje nariadenie (ES) č. 168/2007 v súvislosti s prijatím viacročného rámca pre Agentúru Európskej únie pre základné práva na roky 2007 - 2012  /* KOM/2007/0515 v konečnom znení - CNS 2007/0189 */

	[pic] | KOMISIA EURÓPSKYCH SPOLOČENSTIEV |Brusel, 12.9.2007KOM(2007) 515 v konečnom znení2007/0189 (CNS)NávrhROZHODNUTIA RADYktorým sa implementuje nariadenie (ES) č. 168/2007 v súvislosti s prijatím viacročného rámca pre Agentúru Európskej únie pre základné práva na roky 2007 - 2012(predložen ý Komisiou)ODÔVODNENIESÚVISLOSTI NÁVRHU |Dôvody a ciele návrhu 15. februára 2007 prijala Rada nariadenie (ES) č. 168/2007 (ďalej len „nariadenie“)[1], ktorým sa zriaďuje Agentúra Európskej únie pre základné práva (ďalej len „agentúra“). Agentúra začala svoju činnosť 1. marca 2007. Cieľom agentúry je poskytovať pomoc a odborné znalosti týkajúce sa základných práv príslušným inštitúciám, orgánom, úradom a agentúram Spoločenstva a jeho členským štátom pri implementácii práva Spoločenstva, a podporovať ich tak pri prijímaní opatrení alebo rozhodovaní o ďalšom postupe v oblastiach ich pôsobnosti v záujme plného rešpektovania základných práv. Agentúra plní svoje úlohy, aby dosiahla tento cieľ v oblastiach pôsobnosti Spoločenstva, ktoré sú stanovené v Zmluve o založení Európskeho spoločenstva, a vychádza pritom zo základných práv uvedených v článku 6 ods. 2 Zmluvy o Európskej únii vrátane Európskeho dohovoru o ochrane ľudských práv a základných slobôd a Európskej sociálnej charty. Tieto základné práva sa odzrkadľujú predovšetkým v Charte základných práv Európskej únie so zreteľom na jej štatút a sprievodné vysvetlenia. Úlohy, ktoré má agentúra plniť, sa vzťahujú na zhromažďovanie a analýzu informácií, poskytovanie pomoci prostredníctvom správ a stanovísk a spoluprácu s občianskou spoločnosťou a zvyšovanie povedomia. Podľa článku 5 nariadenia vymedzuje tematické oblasti činnosti agentúry Rada prostredníctvom viacročného rámca. Agentúra v rámci týchto tematických oblastí plní uvedené úlohy celkom nezávisle. Tým však nie sú dotknuté žiadosti Európskeho parlamentu, Rady alebo Komisie, ktoré sú predložené podľa článku 4 ods. 1 písm. c) a d) nariadenia a ktoré sú mimo rámca týchto tematických oblastí, pričom agentúra patrične zohľadňuje svoje finančné a ľudské zdroje. Cieľom tohto návrhu je stanoviť viacročný rámec pre agentúru tak, ako sa to vyžaduje v článku 5 nariadenia. |Všeobecné súvislosti V článku 5 ods. 2 nariadenia sa stanovujú základné charakteristiky viacročného rámca, pričom prvá z nich je, že rámec by sa mal vzťahovať na päť rokov. V druhom rade musí v tematických oblastiach zahŕňať boj proti rasizmu, xenofóbii a súvisiacim prejavom neznášanlivosti. V preambule nariadenia sa jasne uvádza, že činnosť agentúry ako nástupníckej organizácie Európskeho strediska pre monitorovanie rasizmu a xenofóbie[2] by sa okrem problémov rasizmu, xenofóbie a antisemitizmu mala aj naďalej zameriavať na ochranu práv príslušníkov menšín aj na rodovú rovnosť, pričom tieto predstavujú hlavné prvky ochrany základných práv. V treťom rade musí viacročný rámec zodpovedať prioritám Únie, pričom sa v ňom náležite zohľadňujú základné postoje vyplývajúce z uznesení Európskeho parlamentu a zo záverov Rady v oblasti základných práv. Na základe uznesení Európskeho parlamentu z minulého roku sa vymedzili tieto oblasti týkajúce sa základných práv[3]: rasizmus a xenofóbia, nediskriminácia a rovnosť, diskriminácia na základe sexuálnej orientácie, homofóbia v Európe, diskriminácia, príčinou ktorej je postihnutie, otázky spojené s postihnutím, sloboda vyjadrovania, zhromažďovania a združovania a sloboda myslenia, sloboda vyjadrovania na internete, právo zúčastňovať sa volieb za rovnakých podmienok, právo na vzdelanie, sloboda vzdelávania a odbornej prípravy pre dievčatá a ženy, solidarita a sociálne práva, práva detí, rodová rovnosť, práva žien, násilie voči ženám, zmrzačovanie ženských pohlavných orgánov, obchodovanie s ľuďmi, občianske práva a spravodlivosť, právo na azyl, prisťahovalectvom, integrácia prisťahovalcov, ochrana národnostných menšín, práva menšín a rómska otázka, rešpektovanie kultúrnej, náboženskej a jazykovej rozmanitosti, trest smrti, duševné zdravie. Prioritné oblasti stanovené Radou na základe záverov zasadnutí Európskej rady v uplynulých rokoch sú tieto[4]: európska migračná politika vrátane integračnej a azylovej politiky, otázky súvisiace s vízami a kontrola hraníc, obchodovanie s ľuďmi, rodová rovnosť, boj proti terorizmu, mládež. Vo viacročnom rámci sa musia náležite zohľadňovať finančné a ľudské zdroje agentúry. Finančné zdroje agentúry na obdobie tohto viacročného rámca sa stanovili vo finančnom rámci priloženom k Medziinštitucionálnej dohode medzi Európskym parlamentom, Radou a Komisiou o rozpočtovej disciplíne a riadnom finančnom hospodárení zo 17. mája 2006[5] a uviedli sa v dokumente V finančného plánovania na roky 2008 – 2013, ktorý je súčasťou výkazu odhadovaných príjmov a výdavkov Komisie na rok 2008[6]. V poslednom rade musí viacročný rámec obsahovať ustanovenia, cieľom ktorých je zabezpečiť komplementárnosť s právomocou iných orgánov, úradov a agentúr Spoločenstva a Únie, ako aj s Radou Európy a inými medzinárodnými organizáciami, ktoré pôsobia v oblasti základných práv. Najdôležitejšie agentúry a orgány Spoločenstva z hľadiska tohto viacročného rámca sú Európsky inštitút pre rodovú rovnosť zriadený nariadením (ES) č. 1922/2006[7] a Európsky dozorný úradník pre ochranu údajov zriadený nariadením (ES) č. 45/2001[8]. Keďže sa Európsky inštitút pre rodovú rovnosť bude zaoberať otázkami rodovej rovnosti v súlade s článkom 2 nariadenia (ES) č. 1922/2006, medzi agentúrou a inštitútom sa uzavrie memorandum o porozumení, len čo bude inštitút schopný zabezpečiť primeranú koordináciu podľa článku 7 nariadenia. Tieto charakteristiky predstavujú kritériá, ktoré sa musia splniť v súvislosti s viacročným rámcom, pričom sa rešpektuje rozsah pôsobnosti agentúry podľa článku 3 nariadenia. |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Komisia 25. októbra 2004 vydala oznámenie o Agentúre pre základné práva, čím otvorila verejné konzultácie, v rámci ktorých sa rozoberala aj otázka tematických oblastí. V rámci písomných konzultácií sa prijalo sto odpovedí. Príspevky zaslalo desať členských štátov, európske a medzinárodné orgány, vnútroštátne orgány pre ľudské práva, boj proti diskriminácii a rovnaké príležitosti, akademickí pracovníci, samotní občania a takmer 60 mimovládnych organizácií. Verejné prerokovanie sa konalo 25. januára 2005. Zaregistrovalo sa viac ako 200 účastníkov, ktorí zastupovali uvedené zainteresované strany. Pri konzultáciách sa zainteresované strany dohodli na tom, že sa agentúra bude zaoberať určitými prioritnými tematickými oblasťami, predovšetkým: diskrimináciou (aj na pracovisku), ochranou údajov, azyl, prisťahovalectvom, uplatňovaním základných práv vo všetkých politikách Spoločenstva, právami obetí, právami menšín, prístupom k spravodlivosti, podmienkami zadržania, opatreniami na boj proti terorizmu, základnými sociálnymi právami, otázkami rodovej rovnosti. Tieto konzultácie boli súčasťou hodnotenia vplyvu[9], v rámci ktorého sa podporila možnosť vytvoriť „agentúru pre cielené sledovanie a hodnotenie politík Únie“. Táto možnosť sa zrealizovala nariadením, ktoré zahŕňa kritériá na vymedzenie určitých oblastí, v ktorých je prínos agentúry najviac potrebný v súvislosti s rozvojom politík Spoločenstva. Komisia pri príprave svojho návrhu konzultovala správnu radu Agentúry pre základné práva počas jej zasadnutia 12. - 13. júla a prijala písomné pripomienky vo forme listu z 25. júla 2007. Všetky dokumenty, ktoré sa týkajú konzultácií a hodnotenia vplyvu, sú dostupné na adrese: http://ec.europa.eu/justice_home/fsj/rights/fsj_rights_agency_en.htm |PRÁVNE ASPEKTY NÁVRHU |Zhrnutie navrhovaných opatrení Vzhľadom na kritériá stanovené v nariadení Komisia navrhuje, aby sa do viacročného rámca agentúry na roky 2007 – 2012 zahrnuli tieto tematické oblasti: a) rasizmus, xenofóbia a súvisiace prejavy neznášanlivosti, b) diskriminácia na základe pohlavia, rasového alebo etnického pôvodu, náboženstva alebo presvedčenia, postihnutia, veku alebo sexuálnej orientácie alebo diskriminácia príslušníkov menšín, c) odškodnenie obetí, predchádzanie trestnej činnosti a súvisiace aspekty dôležité z hľadiska bezpečnosti občanov, d) ochrana detí vrátane práv dieťaťa, e) prisťahovalectvo a integrácia prisťahovalcov, f) azyl, g) víza a kontrola hraníc, h) účasť na demokratickom fungovaní Európskej únie, i) otázky ľudských práv, ktoré sa týkajú informačnej spoločnosti a j) prístup k efektívnemu a nezávislému súdnictvu. Zoznam je „tematický“ alebo „orientovaný na jednotlivé oblasti politiky“, čo by umožnilo agentúre riešiť všetky problémy súvisiace so základnými právami, ktoré by sa mohli vyskytnúť v rámci danej tematickej oblasti. Ak sa do viacročného rámca zahrnú tieto tematické oblasti, do určitej miery by sa zohľadnili všetky kapitoly Charty základných práv Európskej únie, no zároveň by sa primerane obmedzil počet tematických oblastí. |Právny základ Právny základ pre návrh rozhodnutia Rady predstavuje článok 5 ods. 1 nariadenia Rady (ES) č. 168/2007. |Výber nástrojov |Navrhované nástroje: Rozhodnutie Rady, ktoré je primeraným právnym nástrojom na stanovenie viacročného rámca pre agentúru Spoločenstva. |VPLYV NA ROZPOčET |Návrh nemá žiadny priamy vplyv na rozpočet Európskej únie. |PODROBNÉ VYSVETLENIE NÁVRHU Vďaka tematickým oblastiam činnosti agentúry (článok 2) agentúra môže riešiť všetky problémy súvisiace so základnými právami, ktoré by sa mohli vyskytnúť v rámci danej tematickej oblasti. Rasizmus, xenofóbia a súvisiace prejavy neznášanlivosti: Táto tematická oblasť sa stanovuje v samotnom nariadení. Diskriminácia na základe pohlavia, rasového alebo etnického pôvodu, náboženstva alebo presvedčenia, postihnutia, veku alebo sexuálnej orientácie alebo diskriminácia príslušníkov menšín: Fakticky všetky zainteresované strany očakávajú, že sa agentúra bude zaoberať príčinami diskriminácie uvedenými v článku 13 Zmluvy o Európskom spoločenstve, a to okrem rasového a etnického pôvodu aj príčinami ako pohlavie, náboženstvo alebo presvedčenie, postihnutie, vek alebo sexuálna orientácia. Posledná z príčin, príslušníci menšín, sa odzrkadľuje v preambule nariadenia. Ostatné oblasti sa vzťahujú na „rasový a etnický pôvod“, a agentúra preto môže využiť výhody spojené s úsporami z rozsahu, pokiaľ ide o odborné znalosti a metódy zhromažďovania informácií. Okrem toho sa do tejto tematickej oblasti môže zahrnúť napríklad „viacnásobná diskriminácia“, diskriminácia na pracovisku alebo aspekty súvisiace s problematikou „sociálneho začleňovania“. Čo sa týka konkrétneho prípadu „sexuálnej orientácie“, tak sa na základe nedávneho vývoja v EÚ a takisto veľkého počtu uznesení Európskeho parlamentu o homofóbii uznáva potreba začleniť túto oblasť do viacročného rámca. V rámci tejto tematickej oblasti by sa agentúra mohla doplňujúco zaoberať aj „otázkami rodovej rovnosti vrátane uplatňovania hľadiska rodovej rovnosti“ v úzkej spolupráci s Európskym inštitútom pre rodovú rovnosť na základe memoranda o porozumení, ktoré sa má uzavrieť medzi agentúrou a inštitútom. Odškodnenie obetí, predchádzanie trestnej činnosti a súvisiace aspekty dôležité z hľadiska bezpečnosti občanov: Vytvorením priestoru slobody, bezpečnosti a spravodlivosti sa bezpečnostná politika stala nevyhnutnou aj v rámci ES a jej cieľom je uľahčiť voľný pohyb osôb a zároveň zaistiť ochranu a bezpečnosť občanov. Predchádzanie trestnej činnosti je nevyhnutnou súčasťou tejto činnosti. „Práva obetí“ by mali byť zahrnuté do tematických oblastí zodpovedajúcich právnym predpisom Spoločenstva, ktoré sa týkajú odškodnenia obetí trestných činov alebo obetí obchodovania s ľuďmi štátom. Zainteresované strany prejavili v súvislosti s týmito oblasťami jednoznačný záujem. Ochrana detí vrátane práv dieťaťa: . Do tejto oblasti by boli zahrnuté práva dieťaťa a súvislosť s prioritami Spoločenstva je v tomto prípade zjavná. Činnosť by sa týkala predovšetkým politík v oblastiach voľného pohybu, vzdelávania, sociálneho začleňovania a mládeže, médií a iných príslušných politík Spoločenstva. Prisťahovalectvo: To isté možno povedať o prisťahovalectve; z hľadiska základných práv ide predovšetkým o zaobchádzanie s prisťahovalcami pri hraničných kontrolách a o podmienky v centrách pre zadržaných nelegálnych prisťahovalcov, ako aj o aspekty súvisiace s obeťami obchodovania s ľuďmi. Integrácia prisťahovalcov úzko súvisí s prisťahovalectvom. V tejto oblasti majú základné práva veľký význam a očakáva sa, že určitú úlohu tu bude zohrávať aj EÚ. V rámci tejto tematickej oblasti by sa agentúra mohla zaoberať aj príslušnými aspektmi sociálneho začleňovania, „slobodou náboženského vyznania“, a takisto otázkami „zmrzačovania ženských pohlavných orgánov“ alebo „nútených manželstiev“. Azyl: Touto tematickou oblasťou by sa mala jednoznačne zaoberať agentúra vzhľadom na to, že sa vzťahuje na osobitne zraniteľnú skupinu ľudí a podlieha rozsiahlym právnym predpisom Spoločenstva, nevyhnutnou súčasťou ktorých sú základné práva. Aj všetky zainteresované strany očakávajú, že agentúra sa bude zaoberať problematikou azylu. Politika týkajúca sa „hraníc a víz“ je konkrétnou súčasťou základných práv voľného pohybu. V rámci tejto oblasti sa navrhuje, aby prípadné konanie štátnych subjektov v tejto oblasti malo vplyv nielen na občanov tretích krajín, ale aj na občanov Európskej únie. Vo väčšine právnych nástrojov týkajúcich sa hraníc a víz existujú osobitné ustanovenia, ktoré sa vzťahujú na rešpektovanie základných práv a slobôd. Účasť na demokratickom fungovaní Európskej únie. Táto tematická oblasť sa týka práv občanov Európskej únie, na základe ktorých sa môžu zúčastňovať miestnych volieb a volieb do Európskeho parlamentu. Otázky ľudských práv, ktoré sa týkajú informačnej spoločnosti, zahŕňajú také významné otázky, akými sú napríklad súkromie a ochrana údajov. Táto oblasť úzko súvisí s transparentnosťou politík a administratívy Spoločenstva a s vyrovnávaním práv na súkromie, a preto sú v nej zahrnuté tieto otázky. Zúčastnené strany uviedli túto tematickú oblasť mnohokrát. V jej rámci by sa zvažovala aj problematika internetu a iných mechanizmov elektronickej komunikácie, rádiofrekvenčnej identifikácie, sloboda prejavu a otázky vo verejnom záujme ako bezpečnosť a boj proti zločinu a duševné vlastníctvo. Prístup k efektívnemu a nezávislému súdnictvu: Existujú právne predpisy Spoločenstva na uľahčenie prístupu k súdnictvu (právna pomoc, zjednodušené občianske súdne konanie, právne predpisy o ochrane spotrebiteľov), ktoré sú dôležitou súčasťou európskeho priestoru občianskej spravodlivosti. |1.  2007/0189 (CNS)NávrhROZHODNUTIA RADYktorým sa implementuje nariadenie (ES) č. 168/2007 v súvislosti s prijatím viacročného rámca pre Agentúru Európskej únie pre základné práva na roky 2007 - 2012RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva[10], a najmä na jeho článok 5 ods. 1,so zreteľom na návrh Komisie[11],so zreteľom na stanovisko Európskeho parlamentu[12],keďže:(1) Aby mohla agentúra náležite vykonávať svoje úlohy, musia sa na základe viacročného rámca vzťahujúceho sa na päť rokov vymedziť konkrétne tematické oblasti jej činnosti, tak ako sa to uvádza v článku 5 ods. 2 nariadenia (ES) č. 168/2007.(2) Rámec by mal v tematických oblastiach činnosti agentúry zahŕňať boj proti rasizmu, xenofóbii a súvisiacim prejavom neznášanlivosti.(3) Viacročný rámec by mal zodpovedať prioritám Únie a mali by sa v ňom náležite zohľadniť základné postoje vyplývajúce z uznesení Európskeho parlamentu a zo záverov Rady v oblasti základných práv.(4) V rámci by sa mali náležite zohľadňovať finančné a ľudské zdroje agentúry.(5) Rámec by mal obsahovať ustanovenia, cieľom ktorých je zabezpečiť komplementárnosť s právomocou iných orgánov, úradov a agentúr Spoločenstva a Únie, ako aj s Radou Európy a inými medzinárodnými organizáciami, ktoré pôsobia v oblasti základných práv. Najdôležitejšie agentúry a orgány Spoločenstva z hľadiska tohto viacročného rámca sú Európsky inštitút pre rodovú rovnosť zriadený nariadením Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť[13], a Európsky dozorný úradník pre ochranu údajov zriadený nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov[14], a ich ciele by sa mali náležite zohľadniť.(6) Komisia pri príprave svojho návrhu konzultovala správnu radu Agentúry pre základné práva počas jej zasadnutia 12. - 13. júla a prijala písomné pripomienky vo forme listu z 25. júla 2007.(7) V súlade s článkom 5 ods. 3 nariadenia agentúra môže odpovedať na žiadosti Európskeho parlamentu, Rady alebo Komisie predkladané podľa článku 4 ods. 1 písm. c) a d) nariadenia, ktoré sú mimo tematických oblastí činnosti vymedzených v tomto viacročnom rámci,PRIJALA TOTO ROZHODNUTIE:Článok 1 Viacročný rámec1. Týmto sa na roky 2007 – 2012 ustanovuje viacročný rámec pre Agentúru Európskej únie pre základné práva (ďalej len „agentúra“).2. Agentúra vykonáva úlohy uvedené v článku 4 ods. 1 nariadenia (ES) č. 168/2007 v rámci tematických oblastí stanovených v článku 2.Článok 2 Tematické oblastiTematické oblasti sú tieto:a) rasizmus, xenofóbia a súvisiace prejavy neznášanlivosti,b) diskriminácia na základe pohlavia, rasového alebo etnického pôvodu, náboženstva alebo presvedčenia, postihnutia, veku alebo sexuálnej orientácie alebo diskriminácia príslušníkov menšín,c) odškodnenie obetí, predchádzanie trestnej činnosti a súvisiace aspekty dôležité z hľadiska bezpečnosti občanov,d) ochrana detí vrátane práv dieťaťa,e) prisťahovalectvo a integrácia prisťahovalcov,f) azyl,g) víza a kontrola hraníc,h) účasť na demokratickom fungovaní Európskej únie,i) otázky ľudských práv, ktoré sa týkajú informačnej spoločnosti aj) prístup k efektívnemu a nezávislému súdnictvu.Článok 3 Komplementárnosť a spolupráca s ostatnými orgánmi1. Agentúra pri implementácii tohto rámca zabezpečuje primeranú koordináciu s príslušnými orgánmi, úradmi a agentúrami Spoločenstva, členskými štátmi, medzinárodnými organizáciami a občianskou spoločnosťou za podmienok stanovených v článkoch 7, 8 a 10 nariadenia (ES) č. 168/2007.2. Agentúra predovšetkým koordinuje svoju činnosť s činnosťou Rady Európy za podmienok stanovených v článku 9 nariadenia (ES) č. 168/2007 a na základe dohody uvedenej v danom článku.3. Agentúra sa zaoberá otázkami týkajúcimi sa diskriminácie na základe pohlavia len čiastočne a v rozsahu, ktorý je relevantný pre jej činnosť vykonávanú v súvislosti so všeobecnými otázkami diskriminácie uvedenými v článku 2 písm. b), pričom zohľadňuje, že celkovými cieľmi Európskeho inštitútu pre rodovú rovnosť zriadeného nariadením (ES) č. 1922/2006 je prispievať k presadzovaniu rodovej rovnosti a posilňovať ju pri uplatňovaní hľadiska rodovej rovnosti vo všetkých politikách Spoločenstva a následne vo vnútroštátnych politikách, bojovať proti diskriminácii na základe pohlavia, a zvyšovať povedomie občanov EÚ v súvislosti s rodovou rovnosťou poskytovaním technickej pomoci inštitúciám Spoločenstva, predovšetkým Komisii a orgánom členských štátov.4. Agentúra vykonáva svoje úlohy v súvislosti s otázkami ľudských práv, ktoré sa týkajú informačnej spoločnosti, bez toho, aby bola dotknutá zodpovednosť Európskeho dozorného úradníka pre ochranu údajov zaistiť rešpektovanie základných práv a slobôd fyzických osôb a predovšetkým rešpektovanie ich práva na súkromie inštitúciami a orgánmi Spoločenstva v súlade s jeho/jej povinnosťami a právomocami stanovenými v článkoch 46 a 47 nariadenia (ES) č. 45/2001.V BruseliZa Radupredseda [1] Ú. v. EÚ L 53, 22.2.2007, s. 1.[2] Agentúra vznikla na základe bývalého Európskeho strediska pre monitorovanie rasizmu a xenofóbie, ktoré sa zriadilo nariadením Rady (ES) č. 1035/97 z 2. júna 1997 (Ú. v. ES L 151, 10.6.1997, s. 1. Zmenené a doplnené nariadením (ES) č. 1652/2003, Ú. v. EÚ L 245, 29.9.2003, s. 33).[3] Uznesenia zo 17.1.2006, 18.1.2006, 2.2.2006, 16.2.2006, 15.3.2006, 1.6.2006, 14.6.2006, 15.6.2006, 6.7.2006, 6.9.2006, 28.6.2006, 26.10.2006, 15.11.2006, 16.11.2006, 30.11.2006, 26.5.2005, 18.1.2007, 1.2.2007, 13.3.2007 a 26.4.2007.[4] Zasadnutia Európskej rady v Bruseli 22-23.3.2005, 16-17.6.2005, 15-16.12.2006, 23-24.3.2006, 15-16.6.2006 a 14-15.12.2006.[5] Ú. v. EÚ C 139, 14.6.2006, s. 1.[6] SEK(2007)500 v konečnom znení z 2. mája 2007.[7] Ú. v. EÚ L 403, 30.12.2006, s. 9.[8] Ú. v. EÚ L 8, 12.1.2001, s. 1.[9] Pozri správu SEK(2005)849, 30.6.2005.[10] Ú. v. EÚ L 53, 22.02.2007, s. 1.[11] Ú. v. EÚ C […], […], s. […].[12] Ú. v. EÚ C […], […], s. […].[13] Ú. v. EÚ L 403, 30.12.2006, s. 9.[14] Ú. v. EÚ L 8, 12.1.2001, s. 1.


               EURÓPSKA KOMISIA
            V Bruseli26. 5. 2016
            COM(2016) 286 final
            2016/0150(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v rámci Výboru CARIFORUM – EÚ pre obchod a rozvoj zriadenom Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o zriadenie osobitného výboru pre poľnohospodárstvo a rybárstvo

               DÔVODOVÁ SPRÁVA

               1.KONTEXT NÁVRHU

               Dôvody a ciele návrhu

               Pripojený návrh rozhodnutia Rady predstavuje právny nástroj na zriadenie osobitného výboru pre poľnohospodárstvo a rybárstvo v rámci dohody o hospodárskom partnerstve podpísanej 15. októbra 2008 medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane. Táto dohoda sa predbežne vykonáva od 29. decembra 2008.

               Poľnohospodárstvo a rybárstvo je dôležitou oblasťou dohody, pričom v súlade s článkom 230 ods. 4 Dohody o hospodárskom partnerstve medzi štátmi CARIFORUM-u a EÚ sa s cieľom efektívnejšie riešiť záležitosti týkajúce sa vykonávania tejto dohody môže zriadiť osobitný výbor. Tento osobitný výbor pre poľnohospodárstvo a rybárstvo bude zložený zo zástupcov Európskej komisie na jednej strane a zástupcov riaditeľstva CARIFORUM-u a signatárskych štátov CARIFORUM-u na strane druhej.

               Osobitný výbor musí byť zriadený rozhodnutím Výboru CARIFORUM – EÚ pre obchod a rozvoj (zloženého zo zástupcov zmluvných strán na úrovni vysokých úradníkov). V tejto súvislosti je súčasťou navrhovaného rozhodnutia Rady návrh rozhodnutia, na ktorom sa zmluvné strany dohodli na piatom výročnom zasadnutí Výboru CARIFORUM – EÚ pre obchod a rozvoj, ktoré sa konalo v Guyane 14. júla 2015, uvádzaný v prílohe.

               Súlad s existujúcimi ustanoveniami v danej oblasti politiky

               Dohoda o hospodárskom partnerstve medzi štátmi CARIFORUM-u a EÚ obsahuje osobitnú kapitolu venovanú otázkam poľnohospodárstva a rybárstva.

               Súlad s ostatnými politikami Únie

               Zriadenie tohto osobitného výboru pre poľnohospodárstvo a rybárstvo je koherentné vzhľadom na závery posledných dvoch výročných zasadnutí Výboru CARIFORUM – EÚ pre obchod a rozvoj, ktoré sa konali v roku 2014 v Bruseli a v roku 2015 v Guyane.

               2.
                     PRÁVNY ZÁKLAD, SUBSIDIARITA A PROPORCIONALITA

               Právny základ

               Právnym základom pre toto rozhodnutie Rady je Zmluva o fungovaní Európskej únie, a najmä jej článok 207 v spojení s jej článkom 218 ods. 9.

               Subsidiarita (v prípade iných ako výlučných právomocí)

               V súlade s článkom 3 ZFEÚ je spoločná obchodná politika vymedzená ako oblasť, ktorá patrí do výlučnej právomoci Únie.

               Proporcionalita

               Podľa článku 230 ods. 4 textu Dohody o hospodárskom partnerstve medzi štátmi CARIFORUM-u a EÚ a podľa rokovacieho poriadku Výboru CARIFORUM – EÚ pre obchod a rozvoj je na zriadenie osobitného výboru potrebný takýto návrh.

               Výber nástroja

               Tento návrh je v súlade s článkom 218 ods. 5 ZFEÚ, v ktorom sa stanovuje, že rozhodnutia o medzinárodných dohodách prijíma Rada. Neexistuje žiadny iný právny nástroj, ktorý by sa mohol použiť na dosiahnutie cieľa vyjadreného v tomto návrhu.

               3.
                     VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Hodnotenia ex post/kontrola vhodnosti existujúcich právnych predpisov

                  Neuplatňuje sa.

               Konzultácie so zainteresovanými stranami

               Neuplatňuje sa.

               Získavanie a využívanie expertízy

                  Neuplatňuje sa.

               Posúdenie vplyvu

                  Neuplatňuje sa.

               Vhodnosť právnych predpisov a ich zjednodušenie

                  Na osobitný výbor pre poľnohospodárstvo a rybárstvo sa nevzťahujú postupy Programu regulačnej vhodnosti a efektívnosti, nevyplývajú z neho pre Úniu žiadne náklady ani nepredstavuje žiadny problém z hľadiska digitálneho prostredia.

               Základné práva

               Návrh nemá dôsledky na ochranu základných práv v Únii.

               4.
                     VPLYV NA ROZPOČET

                  Zriadenie tohto osobitného výboru pre poľnohospodárstvo a rybárstvo nemá vplyv na rozpočet.

               5.
                     ĎALŠIE PRVKY

               Plány vykonávania, spôsob monitorovania, hodnotenia a podávania správ

                  Osobitný výbor pre poľnohospodárstvo a rybárstvo bude zložený zo zástupcov Európskej komisie na jednej strane a zástupcov riaditeľstva CARIFORUM-u a signatárskych štátov CARIFORUM-u na strane druhej.

               Vysvetľujúce dokumenty (v prípade smerníc)

                  Neuplatňuje sa.

               Podrobné vysvetlenie konkrétnych ustanovení návrhu

                  Osobitný výbor pre poľnohospodárstvo a rybárstvo preskúma všetky aspekty kapitoly 5 („Poľnohospodárstvo a rybné hospodárstvo“) hlavy I časti II Dohody o hospodárskom partnerstve medzi štátmi CARIFORUM-u a EÚ, ako aj akékoľvek iné aspekty dohody týkajúce sa poľnohospodárstva a rybárstva.

               2016/0150 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v rámci Výboru CARIFORUM – EÚ pre obchod a rozvoj zriadenom Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o zriadenie osobitného výboru pre poľnohospodárstvo a rybárstvo

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Dohoda o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane
                  1
                (ďalej len „dohoda“) bola podpísaná 15. októbra 2008 a predbežne sa vykonáva od 29. decembra 2008.

               (2)Výbor CARIFORUM – EÚ pre obchod a rozvoj môže podľa článku 230 ods. 4 dohody zriaďovať a kontrolovať osobitné výbory poverené riešením záležitostí spadajúcich do jeho kompetencie.

               (3)Aby sa dosiahli ciele stanovené v článku 37 dohody, osobitný výbor pre poľnohospodárstvo a rybárstvo by sa mal zriadiť v záujme efektívnejšieho riešenia záležitostí súvisiacich s otázkami poľnohospodárstva a rybárstva, ako sa dohodlo na predchádzajúcich zasadnutiach Výboru CARIFORUM – EÚ pre obchod a rozvoj.

               (4)Je vhodné stanoviť pozíciu, ktorá sa má prijať v mene Únie v rámci Výboru CARIFORUM – EÚ pre obchod a rozvoj, pokiaľ ide o zriadenie osobitného výboru pre poľnohospodárstvo a rybárstvo.

               (5)Pozícia Únie vo Výbore CARIFORUM – EÚ pre obchod a rozvoj by preto mala byť založená na pripojenom návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Európskej únie v rámci Výboru CARIFORUM – EÚ pre obchod a rozvoj zriadenom Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o zriadenie osobitného výboru pre poľnohospodárstvo a rybárstvo, sa zakladá na návrhu rozhodnutia Výboru CARIFORUM – EÚ pre obchod a rozvoj pripojenom k tomuto rozhodnutiu.

               Menšie zmeny návrhu rozhodnutia môžu zástupcovia Únie vo Výbore CARIFORUM – EÚ pre obchod a rozvoj schváliť bez ďalšieho rozhodnutia Rady.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 289, 30.10.2008, s. 3.

    ---documentbreak---

               EURÓPSKA KOMISIA
            V Bruseli26. 5. 2016
            COM(2016) 286 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v rámci Výboru CARIFORUM – EÚ pre obchod a rozvoj zriadenom Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o zriadenie osobitného výboru pre poľnohospodárstvo a rybárstvo

               NÁVRH

               ROZHODNUTIE č. .../2016 VÝBORU CARIFORUM – EÚ PRE OBCHOD A ROZVOJ

               zriadeného Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o zriadenie osobitného výboru pre poľnohospodárstvo a rybárstvo

               Výbor CARIFORUM – EÚ pre obchod a rozvoj,

               so zreteľom na Dohodu o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane (ďalej len „dohoda“), a najmä na jej článok 230 ods. 4 písm. a),

               so zreteľom na rokovací poriadok Výboru CARIFORUM – EÚ pre obchod a rozvoj, ktorý Spoločná rada CARIFORUM – EÚ prijala 17. mája 2010 rozhodnutím č. 1/2010, a najmä na jeho článok 11,

               keďže:

               V záujme dosiahnutia cieľov ustanovení dohody týkajúcich sa poľnohospodárstva a rybárstva je vhodné zriadiť osobitný výbor pre poľnohospodárstvo a rybárstvo,

               ROZHODOL TAKTO:

               Článok 1

               1.Týmto sa zriaďuje osobitný výbor CARIFORUM – EÚ pre poľnohospodárstvo a rybárstvo s cieľom vykonávať funkcie uvedené v článku 2.

               2.Osobitný výbor CARIFORUM – EÚ pre poľnohospodárstvo a rybárstvo zároveň predstavuje pre jednotlivé zmluvné strany fórum na výmenu skúseností, informácií a najlepších postupov a na konzultácie o všetkých otázkach súvisiacich s cieľmi stanovenými v kapitole 5 hlavy I časti II dohody, ktoré sú relevantné pre obchod medzi zmluvnými stranami.

               Článok 2

               Osobitný výbor pre poľnohospodárstvo a rybárstvo:

               a)pravidelne preskúmava všetky aspekty kapitoly 5 – Poľnohospodárstvo a rybné hospodárstvo – hlavy I časti II dohody;

               b)pravidelne preskúmava všetky ostatné aspekty dohody, ktoré sa týkajú poľnohospodárstva a rybárstva vrátane týchto oblastí hlavy I časti II – Obchod s tovarom:

               i)kapitola 1 – všetky záležitosti týkajúce sa obchodu s poľnohospodárskymi výrobkami a produktmi rybárstva vrátane ciel;

               ii)kapitola 3 článok 28 – Dotácie na podporu vývozu v poľnohospodárstve;

               iii)kapitola 6 – Technické prekážky obchodu, pokiaľ ide o poľnohospodárske výrobky a produkty rybárstva, a

               iv)kapitola 7 – Sanitárne a fytosanitárne opatrenia, pokiaľ ide o poľnohospodárske výrobky a produkty rybárstva;

               c)pravidelne preskúmava všetky aspekty hlavy IV kapitoly 2 – Inovácia a duševné vlastníctvo, pokiaľ ide o poľnohospodárske výrobky a produkty rybárstva vrátane článku 145 – Zemepisné označenia a článku 149 – Odrody rastlín;

               d)zapája sa do dialógu o otázkach týkajúcich sa poľnohospodárstva a rybárstva, okrem iného v týchto oblastiach:

               i)poľnohospodárska výroba, spotreba a obchod a o príslušnom vývoji na trhu s poľnohospodárskymi výrobkami a na trhu s produktmi rybárstva;

               ii)podpora investícií a prenosu znalostí v sektoroch poľnohospodárstva, potravinárstva a rybárstva CARIFORUM-u vrátane činností malého rozsahu;

               iii)politiky, zákony a iné právne predpisy v oblasti poľnohospodárstva, rozvoja vidieka a rybárstva;

               iv)politické a inštitucionálne zmeny potrebné na podporu transformácie sektoroch poľnohospodárstva a rybárstva, ako aj vypracovanie a vykonávanie regionálnych politík v oblasti poľnohospodárstva, potravinárstva, rozvoja vidieka a rybárstva v snahe dosiahnuť regionálnu integráciu;

               v)nové technológie, výskum a inovácia, ako aj politiky a opatrenia súvisiace s kvalitou a

               vi)vývoj obchodnej politiky v oblasti komodít a tradičných poľnohospodárskych výrobkov vrátane banánov, rumu, ryže a cukru;

               e)pomáha Výboru CARIFORUM – EÚ pre obchod a rozvoj, pokiaľ ide o tieto funkcie:

               i)dohliadať na vykonávanie a správne uplatňovanie ustanovení dohody týkajúcich sa poľnohospodárstva a rybárstva a niesť zodpovednosť za toto vykonávanie a správne uplatňovanie, ako aj prerokúvať a odporúčať v tomto smere priority spolupráce;

               ii)dozerať na ďalšie rozpracovanie ustanovení dohody týkajúcich sa poľnohospodárstva a rybárstva a hodnotiť výsledky získané pri uplatňovaní takýchto ustanovení;

               iii)prijímať opatrenia na predchádzanie sporom a urovnávanie sporov, ktoré môžu vzniknúť v súvislosti s výkladom alebo uplatňovaním ustanovení dohody týkajúcich sa poľnohospodárstva a rybárstva, v súlade s ustanoveniami časti III dohody;

               iv)prerokúvať a prijímať opatrenia, ktoré môžu byť zúčastneným stranám nápomocné v oblasti obchodu, investícií a obchodných príležitostí v sektoroch poľnohospodárstva a rybárstva, a

               v)prerokúvať akékoľvek záležitosti vzťahujúce sa na ustanovenia dohody týkajúce sa poľnohospodárstva a rybárstva a akékoľvek otázky, ktoré by mohli ovplyvniť dosiahnutie cieľov dohody;

               f)adresuje Výboru CARIFORUM – EÚ pre obchod a rozvoj odporúčania s cieľom posilniť vykonávanie a fungovanie ustanovení dohody týkajúcich sa poľnohospodárstva a rybárstva.

               Článok 3

               Osobitný výbor pre poľnohospodárstvo a rybárstvo je zložený zo zástupcov Európskej komisie na jednej strane a zástupcov riaditeľstva CARIFORUM-u a signatárskych štátov CARIFORUM-u na strane druhej.

               Článok 4

               Toto rozhodnutie nadobúda účinnosť […].

               V […] […] 2016.


               EURÓPSKA KOMISIA
            V Bruseli22. 9. 2016
            COM(2016) 621 final
            2016/0301(NLE)
            Návrh
            ROZHODNUTIE RADY
            o pozícii, ktorú má Európska únia zaujať v spoločnom výbore EÚ – ICAO, pokiaľ ide o rozhodnutie o prijatí prílohy o manažmente letovej prevádzky k Memorandu o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu

               DÔVODOVÁ SPRÁVA

               1.KONTEXT NÁVRHU

               1.1.Ciele prílohy o manažmente letovej prevádzky k memorandu o spolupráci

               Medzinárodná organizácia civilného letectva (ICAO) je špecializovaná agentúra OSN, ktorá plní úlohu globálneho fóra pre civilné letectvo. Cieľom ICAO je dosiahnuť jej víziu bezpečného, zabezpečeného a udržateľného rozvoja civilného letectva na základe spolupráce jej členských štátov, ktorých počet v súčasnosti dosahuje 191. Jej právny základ je Chicagský dohovor z roku 1944 o medzinárodnom civilnom letectve.

               Európska únia úzko spolupracuje s ICAO najmä preto, že väčšina aspektov Chicagského dohovoru patrí do právomoci Únie – ICAO realizuje politiky v oblastiach bezpečnosti, bezpečnostnej ochrany, životného prostredia a manažmentu letovej prevádzky. Normy a požiadavky ICAO zároveň predstavujú základ určitých právnych predpisov EÚ. Okrem toho medzinárodné normy, napríklad v oblasti bezpečnostnej ochrany letectva, sa preberajú do právnych predpisov EÚ. Pre EÚ je preto dôležité zapájať sa do činnosti a tvorby politiky ICAO, a tak prispievať k stabilným globálnym politikám v oblasti letectva. Ide aj o konkurencieschopnosť európskeho priemyslu civilného letectva. Z podobných dôvodov sa aj ďalší globálni hráči aktívne zapájajú do činností ICAO.

               EÚ a ICAO uzatvorili memorandum o spolupráci, ktorým sa poskytuje rámec pre posilnenú spoluprácu
                  1
               . V memorande o spolupráci sa manažment letovej prevádzky označuje ako jedna z oblastí spolupráce, ktorej by sa mala podrobnejšie venovať špecifická príloha. Príloha má prispieť k lepšej harmonizácii noriem, globálnej interoperabilite nových technológií a systémov a užšej koordinácii činností manažmentu letovej prevádzky; na tento účel sa v nej stanovujú oblasti pre spoluprácu aj vo forme pravidelnej výmeny relevantných údajov/informácií o manažmente letovej prevádzky, možnej výmeny technických odborníkov v oblasti manažmentu letovej prevádzky a spolupráce pri ďalšom rozvoji a vykonávaní plánu globálnej leteckej navigácie ICAO (GANP).

               Prílohy o bezpečnosti a bezpečnostnej ochrane letectva už boli vypracované, takže príloha o manažmente letovej prevádzky je treťou prílohou k memorandu o spolupráci. Jej prijatím nie sú dotknuté práva a povinnosti členských štátov EÚ v zmysle Chicagského dohovoru ani ich vzťahy s ICAO vyplývajúce z ich členstva v organizácii.

               1.2.Procedurálne aspekty

               Dňa 17. decembra 2009 Rada oprávnila Komisiu, aby rokovala o memorande o spolupráci. Memorandum nadobudlo platnosť 29. marca 2012 po tom, ako zmluvné strany oznámili, že ukončili potrebné vnútorné postupy (podpis
                  2
                a záver
                  3
                v prípade EÚ).

               V článku 218 ods. 9 Zmluvy o fungovaní Európskej únie (ZFEÚ) sa stanovuje, že Rada na návrh Komisie prijme rozhodnutie, ktorým sa určujú pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami.

               V článku 3 rozhodnutia Rady 2012/243/EÚ
                  4
                o uzavretí Memoranda o spolupráci medzi Európskou úniou a Medzinárodnou organizáciou civilného letectva sa stanovuje, že Rada určí pozíciu, ktorú má Únia zaujať v spoločnom výbore zriadenom podľa bodu 7.1 memoranda o spolupráci, pokiaľ ide o schválenie nových príloh k uvedenému memorandu a jeho zmien, ako sa uvádza v bode 7.3 písm. c) memoranda o spolupráci.

               Vyžaduje sa teda rozhodnutie Rady o pozícii, ktorú má EÚ zaujať v spoločnom výbore v súvislosti s rozhodnutím o prijatí prílohy o manažmente letovej prevádzky.

               1.3.Súlad s inými politikami a cieľmi Únie

               Príloha o manažmente letovej prevádzky poslúži základným cieľom jednotného európskeho neba a vonkajším politikám EÚ v oblasti letectva prostredníctvom formalizácie jej spolupráce s ICAO v tejto oblasti.

               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Na treťom zasadaní spoločného výboru memoranda o spolupráci EÚ – ICAO (Montreal, 2. februára 2015) sa zmluvné strany dohodli, že pristúpia k prijatiu prílohy o manažmente letovej prevádzky k memorandu o spolupráci a začnú dialóg medzi príslušnými útvarmi s cieľom dohodnúť sa na jeho znení, podľa možnosti do konca roka 2015.

               Členské štáty boli informované o výsledku stretnutia prostredníctvom Výboru pre jednotné nebo a Komisia (GR MOVE) vypracovala návrh prílohy, ktorý preskúmala Európska agentúra pre bezpečnosť letectva (EASA) a spoločný podnik SESAR (Výskum manažmentu letovej prevádzky jednotného európskeho neba). Následne bol návrh prerokovaný a schválený spoločne s úradom pre leteckú navigáciu ICAO (ICAO Air Navigation Bureau).

               3.PRÁVNE PRVKY NÁVRHU

               3.1.Zhrnutie navrhovaného opatrenia

               Prílohou o manažmente letovej prevádzky sa posilní spolupráca s ICAO s cieľom zabezpečiť diskusné fórum o manažmente letovej prevádzky, vymieňať si príslušné informácie/údaje o manažmente letovej prevádzky, podporovať opatrenia a regionálnu spoluprácu v oblasti manažmentu letovej prevádzky a podľa možnosti vysielať odborných pracovníkov.

               3.2.Právny základ

               Článok 100 ods. 2 ZFEÚ v spojení s článkom 218 ods. 9 ZFEÚ.

               3.3.Zásada subsidiarity

               Príloha o manažmente letovej prevádzky sa týka otázok, ktoré sú v právomoci EÚ a pri ktorých je potrebné vzťahy s ICAO udržiavať na úrovni EÚ.

               3.4.Zásada proporcionality

               Len na základe takejto prílohy bude možné sústrediť úsilie na úrovni EÚ a zabezpečiť lepšiu koordináciu medzi členskými štátmi.

               4.VPLYV NA ROZPOČET

               Táto príloha o manažmente letovej prevádzky nemá žiadny vplyv na rozpočet.

               2016/0301 (NLE)

               Návrh

               ROZHODNUTIE RADY

               o pozícii, ktorú má Európska únia zaujať v spoločnom výbore EÚ – ICAO, pokiaľ ide o rozhodnutie o prijatí prílohy o manažmente letovej prevádzky k Memorandu o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Memorandum o spolupráci medzi Európskou úniou a Medzinárodnou organizáciou civilného letectva (ICAO), ktorým sa poskytuje rámec pre posilnenú spoluprácu
                  5
                (ďalej len „memorandum o spolupráci“), nadobudlo platnosť 29. marca 2012.

               (2)V súlade s článkom 7.3 písm. c) memoranda o spolupráci spoločný výbor zriadený článkom 7.1 memoranda o spolupráci môže prijímať prílohy k memorandu o spolupráci.

               (3)Je vhodné určiť pozíciu, ktorú má Európska únia zaujať v spoločnom výbore, pokiaľ ide o prijatie prílohy o manažmente letovej prevádzky k memorandu o spolupráci,

               PRIJALA TOTO ROZHODNUTIE:

               Článok 1

               Pozícia, ktorú má zaujať Európska únia v spoločnom výbore EÚ – ICAO, ako sa uvádza v článku 7.3 písm. c) memoranda o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu (ďalej len „memorandum o spolupráci“), v súvislosti s prijatím prílohy o manažmente letovej prevádzky k memorandu o spolupráci, sa opiera o návrh rozhodnutia spoločného výboru EÚ – ICAO pripojený k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 232, 9.9.2011, s. 2 a Ú. v. EÚ L 121, 8.5.2012, s. 16.

                     (2)
                  Ú. v. EÚ L 232, 9.9.2011, s. 1.

                     (3)
                  Ú. v. EÚ L 121, 8.5.2012, s. 16.

                     (4)
                  Ú. v. EÚ L 121, 8.5.2012, s. 16.

                     (5)
                  Ú. v. EÚ L 121, 8.5.2012, s. 16.

    ---documentbreak---

               EURÓPSKA KOMISIA
            V Bruseli22. 9. 2016
            COM(2016) 621 final
            PRÍLOHA
            k návrhurozhodnutia Radyo pozícii, ktorú treba zaujať v spoločnom výbore EÚ – ICAO, pokiaľ ide o rozhodnutie o prijatí prílohy o manažmente letovej prevádzky k Memorandu o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu

               PRÍLOHA

               Návrh rozhodnutia spoločného výboru EÚ – ICAO
                  z
                  o prijatí prílohy o manažmente letovej prevádzky k Memorandu o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu

               SPOLOČNÝ VÝBOR EÚ – ICAO,

               so zreteľom na Memorandum o spolupráci medzi Európskou úniou a Medzinárodnou organizáciou civilného letectva, ktorým sa poskytuje rámec pre posilnenú spoluprácu (ďalej len „memorandum o spolupráci“), ktoré nadobudlo platnosť 29. marca 2012, a najmä na jeho článok 7.3 písm. c),

               keďže:

               Je vhodné zahrnúť prílohu o manažmente letovej prevádzky do memoranda o spolupráci,

               PRIJAL TOTO ROZHODNUTIE:

               Článok 1

               Týmto sa prijíma príloha k tomuto rozhodnutiu a predstavuje neoddeliteľnú súčasť memoranda o spolupráci.

               Článok 2

               Toto rozhodnutie nadobúda účinnosť dňom jeho prijatia.

               V ...

               Za spoločný výbor EÚ – ICAO

               predsedovia

               PRÍLOHA

               O

               MANAŽMENTE LETOVEJ PREVÁDZKY

               1.
                     Ciele

               1.1.Zmluvné strany sa dohodli na spolupráci v oblasti manažmentu letovej prevádzky a leteckých navigačných služieb v rámci memoranda o spolupráci medzi Európskou úniou (EÚ) a Medzinárodnou organizáciou civilného letectva (ICAO) podpísaného 28. apríla 2011 v Montreale a 4. mája 2011 v Bruseli.

               1.2.V súlade so svojím záväzkom, pokiaľ ide o globálnu harmonizáciu požiadaviek zahrnutých do štandardov a odporúčaní pre oblasť manažmentu letovej prevádzky a leteckých navigačných služieb a globálnu interoperabilitu nových technológií a systémov v oblasti manažmentu letovej prevádzky a leteckých navigačných služieb, sa zmluvné strany dohodli na úzkej spolupráci v duchu transparentnosti a dialógu s cieľom koordinovať svoje činnosti v oblasti manažmentu letovej prevádzky a leteckých navigačných služieb.

               2.
                     Rozsah pôsobnosti

               2.1.Pri sledovaní cieľov uvedených v bode 1.2 sa zmluvné strany dohodli na spolupráci v týchto oblastiach:

               –pravidelný dialóg o otázkach spoločného záujmu týkajúcich sa manažmentu letovej prevádzky a leteckých navigačných služieb,

               –zabezpečovanie transparentnosti na základe pravidelnej výmeny príslušných informácií v oblasti manažmentu letovej prevádzky a leteckých navigačných služieb,

               –účasť na činnostiach v oblasti manažmentu letovej prevádzky a leteckých navigačných služieb,

               –monitorovanie a analýza dodržiavania noriem ICAO a odporúčaných postupov v oblasti manažmentu letovej prevádzky a leteckých navigačných služieb zo strany štátov,

               –spolupráca pri regulačných a normotvorných otázkach,

               –spolupráca v oblasti rozvoja a vykonávania plánu globálnej leteckej navigácie ICAO (GANP) a modernizácie jeho bloku leteckého systému (ASBU),

               –vypracúvanie a poskytovanie projektov a programov technickej pomoci,

               –podpora regionálnej spolupráce, najmä v rámci európskeho regiónu ICAO, s osobitným zreteľom na výsledky dosiahnuté v oblasti rozvoja a vykonávania jednotného európskeho neba a na prácu Európskej agentúry pre bezpečnosť letectva (EASA) v záležitostiach manažmentu letovej prevádzky a leteckých navigačných služieb a

               –výmena technických odborníkov v príslušných oblastiach manažmentu letovej prevádzky a leteckých navigačných služieb.

               3.
                     Vykonávanie

               3.1.Zmluvné strany môžu ustanoviť pracovné dojednania, v rámci ktorých vymedzia vzájomne dohodnuté mechanizmy a postupy účinnej realizácie činností spolupráce v oblastiach uvedených v bode 2.1. Tieto pracovné dojednania prijme spoločný výbor zriadený podľa článku 7 memoranda o spolupráci.

               3.2.Činnosti, na ktoré sa vzťahuje spolupráca v zmysle tejto prílohy, vykonáva v mene zmluvných strán úrad pre leteckú navigáciu ICAO (ICAO Air Navigation Bureau) a Európska komisia. Európska komisia môže v náležitom prípade zapojiť iné európske organizácie vrátane EASA, spoločného podniku SESAR, riadiaceho orgánu pre zavádzanie projektu SESAR a organizácie Eurocontrol.

               4.
                     Dialóg

               4.1.Zmluvné strany zvolávajú v pravidelných intervaloch stretnutia a/alebo telekonferencie s cieľom rokovať o otázkach spoločného záujmu v oblasti manažmentu letovej prevádzky a leteckých navigačných služieb a v prípade potreby koordinovať činnosti.

               5.
                     Transparentnosť a výmena informácií

               5.1.Zmluvné strany vo svojich vzťahoch s tretími stranami podporujú s prihliadnutím na svoje uplatniteľné pravidlá transparentnosť v oblasti manažmentu letovej prevádzky a leteckých navigačných služieb.

               5.2.Bez toho, aby boli dotknuté uplatniteľné pravidlá, zmluvné strany uplatňujú transparentnosť vo vzájomnej spolupráci a v rámci spolupráce pri činnostiach v oblasti manažmentu letovej prevádzky a leteckých navigačných služieb tak, že si vymieňajú relevantné a náležité údaje, informácie a dokumentáciu, ako aj tým, že umožňujú vzájomnú účasť na zasadnutiach.

               5.3.Na tieto účely zmluvné strany stanovia postupy na výmenu informácií, ako aj postupy, ktoré zaručia zachovanie dôvernosti informácií získaných od druhej zmluvnej strany v súlade s článkom 6 memoranda o spolupráci.

               6.
                     Účasť na činnostiach v oblasti manažmentu letovej prevádzky a leteckých navigačných služieb

               6.1.Na účely vykonávania tejto prílohy každá zmluvná strana vyzve v náležitom prípade druhú zmluvnú stranu, aby sa v súlade so zavedenými pravidlami postupov zapojila do činností týkajúcich sa manažmentu letovej prevádzky a leteckých navigačných služieb a zúčastňovala na stretnutiach ako pozorovateľ s cieľom zabezpečiť úzku spoluprácu a koordináciu.

               7.
                     Výmena a spoločné využívanie informácií a analýz týkajúcich sa manažmentu letovej prevádzky a leteckých navigačných služieb

               7.1.Bez toho, aby boli dotknuté uplatniteľné pravidlá zmluvných strán, a v súlade s príslušnými pracovnými dojednaniami si zmluvné strany vymieňajú a spoločne využívajú relevantné informácie a údaje týkajúce sa manažmentu letovej prevádzky a leteckých navigačných služieb, ako aj analýzy uskutočnené na základe týchto informácií a údajov.

               7.2.Zmluvné strany úzko spolupracujú na opatreniach prijatých na zabezpečenie účinnejšieho dodržiavania štandardov a odporúčaní v EÚ a ďalších štátoch. Táto spolupráca zahŕňa výmenu informácií, uľahčenie dialógu medzi dotknutými zmluvnými stranami a koordináciu akýchkoľvek činností technickej pomoci.

               7.3.Na základe svojich činností v oblasti hodnotenia výkonnosti a stanovovania cieľov, ako aj pri monitorovaní vykonávania európskeho riadiaceho plánu manažmentu letovej prevádzky EÚ pomáha ICAO pri rozvoji globálneho prístupu založeného na výkonnosti a globálneho prístupu monitorovania pri vykonávaní plánu globálnej leteckej navigácie ICAO (GANP) a jeho metodiky modernizácie bloku leteckého systému (ASBU). Pri vypracúvaní globálnych prístupov ICAO vhodne a čo najlepšie využíva existujúce materiály EÚ alebo materiály v procese vývoja, ktoré vznikajú pri rozvoji a vykonávaní jednotného európskeho neba (SES).

               8.
                     Regulačné a normotvorné otázky,

               8.1.Každá zmluvná strana zabezpečí, aby druhá zmluvná strana bola informovaná o všetkých jej príslušných právnych predpisoch, pravidlách, normách, požiadavkách a odporúčaných postupoch, ktoré môžu mať vplyv na túto prílohu, ako aj o všetkých zmenách.

               8.2.Zmluvné strany sa včas navzájom informujú o všetkých navrhovaných zmenách svojich príslušných právnych predpisov, pravidiel, noriem, požiadaviek a odporúčaných postupov, pokiaľ tieto zmeny môžu mať vplyv na uplatňovanie tejto prílohy. Toto oznámenie môže podľa potreby obsahovať aj spoločné využívanie vhodných nástrojov plánovania (napr. príslušné ročné/viacročné programy). Vzhľadom na tieto zmeny môže spoločný výbor podľa potreby prijať v súlade s článkom 7 memoranda o spolupráci zmeny tejto prílohy.

               8.3.S cieľom dosiahnuť globálnu harmonizáciu pravidiel a noriem v oblasti manažmentu letovej prevádzky a leteckých navigačných služieb zmluvné strany navzájom konzultujú technické regulačné otázky v oblasti manažmentu letovej prevádzky a leteckých navigačných služieb počas príslušných procesov vypracúvania pravidiel alebo štandardov a odporúčaní, pričom sa v náležitých prípadoch vyzývajú na účasť v pridružených technických orgánoch.

               8.4.Na tento účel EÚ a ICAO naďalej zefektívňujú svoju vzájomnú spoluprácu s cieľom zabezpečiť včasné preskúmanie pravidiel EÚ v následnosti na zmeny, ktoré ICAO vykonala v prílohách k Dohovoru o medzinárodnom civilnom letectve (ďalej len „Chicagský dohovor“), a poskytnúť ICAO včasné podnety pri zvažovaní zmien príloh, ktoré sa týkajú manažmentu letovej prevádzky a leteckých navigačných služieb.

               8.5.ICAO poskytuje EÚ aktuálne informácie o svojich rozhodnutiach a odporúčaniach, ktoré majú vplyv na štandardy a odporúčania týkajúce sa manažmentu letovej prevádzky a leteckých navigačných služieb, formou poskytnutia plného prístupu k štátnym dokumentom a elektronickým vestníkom ICAO.

               8.6.EÚ sa v náležitých prípadoch snaží zabezpečiť, aby príslušné právne predpisy EÚ boli v súlade so štandardmi a odporúčaniami ICAO týkajúcimi sa manažmentu letovej prevádzky a leteckých navigačných služieb.

               8.7.Keďže európsky riadiaci plán manažmentu letovej prevádzky úzko súvisí s plánom globálnej leteckej navigácie ICAO (GANP) a jeho metodikou ASBU, EÚ v spolupráci so svojimi členskými štátmi pomôže ICAO pri vypracúvaní štandardov a odporúčaní a podporného materiálu pre nové požiadavky týkajúce sa manažmentu letovej prevádzky a leteckých navigačných služieb na základe svojich potrieb a skúseností so zavádzaním SESAR. Podobne pomôže ICAO Európskej únii pri aktualizácii jej noriem pre globálnu interoperabilitu v súvislosti s novými požiadavkami týkajúcimi sa manažmentu letovej prevádzky a leteckých navigačných služieb, pričom bude vychádzať z jej GANP, metodiky ABSU a súvisiacich plánov.

               8.8.Bez ohľadu na záväzky členských štátov EÚ ako zmluvných štátov Chicagského dohovoru sa EÚ v náležitých prípadoch zapojí do dialógu s ICAO s cieľom poskytnúť technické informácie v prípadoch, keď sa na základe uplatňovania právnych predpisov EÚ vynoria otázky týkajúce sa dodržiavania noriem ICAO a odporúčaných postupov ICAO.

               8.9.Záväzok spolupracovať pri činnostiach spojených s regulačnými a normotvornými otázkami nesmie byť v rozpore s existujúcimi postupmi ICAO na vypracúvanie pravidiel a nestanovuje sa ním ani žiadna nová právna alebo oznamovacia povinnosť pre ICAO voči EÚ alebo jej členským štátom.

               9.
                     Projekty a programy technickej pomoci

               9.1.Zmluvné strany koordinujú pomoc štátom v úsilí zabezpečiť účinné využívanie zdrojov a zabrániť zdvojenému úsiliu a vymieňajú si informácie a údaje o projektoch a programoch technickej pomoci súvisiacich s manažmentom letovej prevádzky a leteckými navigačnými službami.

               10.
                     Regionálna spolupráca

               10.1.Zmluvné strany uprednostňujú činnosti zamerané na urýchlenie zavádzania jednotného európskeho neba vrátane príslušných činností EASA v oblasti manažmentu letovej prevádzky a leteckých navigačných služieb v prípadoch, keď regionálny prístup ponúka príležitosti zlepšiť nákladovú efektívnosť, postupy dohľadu a/alebo harmonizácie.

               10.2.Osobitná pozornosť v súvislosti s odsekom 10.1 sa bude venovať regionálnemu prístupu založenému na výkonnosti, európskym technickým predpisom v oblasti manažmentu letovej prevádzky a leteckých navigačných služieb, funkčným blokom vzdušného priestoru, funkciám siete manažmentu (vrátane Európskej jednotky krízovej koordinácie v letectve, EACCC) a zavádzaniu a monitorovaniu nových koncepcií manažmentu letovej prevádzky a leteckých navigačných služieb vychádzajúc zo SESAR a európskeho riadiaceho plánu manažmentu letovej prevádzky.

               10.3.Na splnenie týchto očakávaní sa vytvorí úzky pracovný vzťah sa medzi EÚ a regionálnou kanceláriou organizácie ICAO v Paríži, v rámci ktorého sa podporí vzájomná účasť na relevantných stretnutiach (napr. v prípade Výboru pre jednotné nebo).

               10.4.EÚ bude organizovať koordináciu medzi európskymi organizáciami, členskými štátmi EÚ a regionálnou kanceláriou ICAO vzhľadom na rozsah pôsobnosti tejto prílohy, a najmä s cieľom prispieť k regionálnym plánom ICAO.

               10.5.Keďže EÚ zastupuje v ICAO Európska komisia, ale zahŕňa aj agentúru EASA a spoločný podnik SESAR, a keďže EÚ má dohodu na vysokej úrovni s organizáciou Eurocontrol, Európska komisia v prípade potreby zapojí do vykonávania svojich činností dohodnutých v tejto prílohe agentúru EASA a spoločný podnik SESAR priamo alebo organizáciu Eurocontrol prostredníctvom dohody na vysokej úrovni.

               11.
                     Pomoc odborných pracovníkov

               11.1.Bez toho, aby boli dotknuté schémy odbornej pomoci vytvorené mimo rozsahu pôsobnosti tejto prílohy, sa EÚ usiluje poskytnúť ICAO na jej žiadosť odborníkov s technickými vedomosťami v príslušných oblastiach manažmentu letovej prevádzky a leteckých navigačných služieb, aby vykonávali úlohy a zúčastňovali sa na činnostiach patriacich do rozsahu pôsobnosti tejto prílohy. Podmienky takejto odbornej pomoci sa vymedzia v pracovnom dojednaní medzi zmluvnými stranami.

               12.
                     Preskúmanie

               12.1.Zmluvné strany pravidelne preskúmavajú uplatňovanie tejto prílohy a v prípade potreby zohľadňujú príslušné zmeny politiky alebo regulačné zmeny.

               12.2.Všetky preskúmania tejto prílohy uskutočňuje spoločný výbor zriadený podľa článku 7 memoranda o spolupráci.

               13.Nadobudnutie platnosti, zmeny a ukončenie platnosti

               13.1.Táto príloha nadobúda platnosť v deň jej prijatia spoločným výborom a uplatňuje sa až do ukončenia jej platnosti.

               13.2.Pracovné dojednania, pokiaľ sú potrebné, dohodnuté podľa tejto prílohy nadobúdajú platnosť v deň ich prijatia spoločným výborom.

               13.3.Každá zmena alebo ukončenie platnosti pracovných dojednaní prijatých na základe tejto prílohy podliehajú dohode v rámci spoločného výboru.

               13.4.Túto prílohu môže kedykoľvek vypovedať ktorákoľvek zmluvná strana. Takáto výpoveď nadobúda účinnosť po uplynutí šiestich mesiacov od doručenia písomného oznámenia o výpovedi jednou zmluvnou stranou druhej zmluvnej strane, pokiaľ uvedené oznámenie o výpovedi nebude vzaté späť na základe vzájomného súhlasu zmluvných strán pred dňom uplynutia tohto šesťmesačného obdobia.

               13.5.Bez ohľadu na akékoľvek iné ustanovenie tohto článku, ak sa platnosť memoranda o spolupráci ukončí, končí sa súčasne aj platnosť tejto prílohy a všetkých pracovných dojednaní dohodnutých podľa nej.


               EURÓPSKA KOMISIA
            V Bruseli15. 12. 2015
            COM(2015) 643 final
            2015/0293(NLE)
            Návrh
            ROZHODNUTIE RADY
            o uzavretí Dohody medzi Európskou úniou a Čínskou ľudovou republikou o zrušení vízovej povinnosti pri krátkodobých pobytoch pre držiteľov diplomatických pasov

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               V kontexte dialógu o migrácii a mobilite medzi EÚ a Čínou sa Európska únia a Čínska ľudová republika dohodli na spolupráci v podobe súboru opatrení v oblasti nelegálnej migrácie a vízovej politiky, o ktorých by sa malo rokovať, resp. ktoré by sa mali realizovať v dvoch vzájomne prepojených etapách. V prvej fáze by sa rokovalo o recipročnej dohode o zrušení vízovej povinnosti pre držiteľov diplomatických pasov a čínske orgány by členským štátom umožnili otvoriť centrá pre podávanie žiadostí o víza v 15 určených čínskych mestách. V tejto prvej fáze by sa zároveň zaviedli pravidelné stretnutia expertov venované otázkam boja proti nelegálnej migrácii vrátane identifikácie a readmisie nelegálnych migrantov. V druhej fáze by obe strany rokovali o dohode o zjednodušení vízového režimu a dohode o readmisii. Uvedený súbor opatrení bol skompletizovaný a schválený vedúcimi politickými predstaviteľmi oboch strán 29. júna 2015 na 17. samite EÚ – Čína.

                  Rada 14. septembra 2015 schválila začatie rokovaní s Čínou o dohode o zrušení vízovej povinnosti pri krátkodobých pobytoch pre držiteľov diplomatických pasov a adresovala Komisii smernice na rokovania. Rokovania sa začali 21. septembra a prebiehali formou výmeny písomných oznámení. Dohoda bola parafovaná hlavnými vyjednávačmi za EÚ 3. novembra 2015 a za Čínu 4. novembra 2015. Členské štáty boli o rokovaniach pravidelne informované na zasadnutiach pracovnej skupiny Rady pre víza.

               •Súlad s existujúcimi ustanoveniami v danej oblasti politiky

               V nariadení Rady (ES) č. 539/2001
                  1
                sa uvádza zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov, a krajín, ktorých štátni príslušníci sú oslobodení od tejto povinnosti. Nariadenie (ES) č. 539/2001 uplatňujú všetky členské štáty s výnimkou Írska a Spojeného kráľovstva, ako aj Island, Lichtenštajnsko, Nórsko a Švajčiarsko.

               Čína patrí medzi krajiny, ktorých štátni príslušníci musia mať pri ceste do schengenského priestoru vízum. Rovnako aj občania EÚ potrebujú vízum na vstup do Číny.

               •Súlad s ostatnými politikami Únie

               Dialóg o migrácii a mobilite medzi EÚ a Čínou, ktorý prebieha od októbra 2013, sa sústredí na výmenu názorov o migračných politikách oboch strán na základe štyroch pilierov globálneho prístupu k migrácii a mobilite, ako aj na diskusiu o možnostiach spolupráce v otázkach spoločného záujmu.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Pokiaľ ide o Úniu, právnym základom dohody je článok 77 ods. 2 písm. a) Zmluvy o fungovaní Európskej únie (ZFEÚ) v spojení s jej článkom 218.

               Pripojený návrh predstavuje právny nástroj na uzavretie dohody. Rada rozhodne kvalifikovanou väčšinou po podpise dohody v mene Únie osobou, ktorú určí predsedníctvo Rady, a po udelení súhlasu Európskeho parlamentu v súlade s článkom 218 ods. 6 druhým pododsekom písm. a) ZFEÚ.

               •Subsidiarita (v prípade iných ako výlučných právomocí)

                  Hoci článok 4 ods. 1 písm. a) nariadenia (ES) č. 539/2001 umožňuje členským štátom uzatvárať dvojstranné dohody s tretími krajinami, ktorými sa od vízovej povinnosti oslobodzujú držitelia diplomatických pasov, služobných/úradných pasov alebo špeciálnych pasov, len prostredníctvom dohody na úrovni EÚ možno tento výsledok dosiahnuť pre všetky členský štáty, a tak posilniť vyjednávaciu pozíciu v prípade dohôd s tretími krajinami v súvisiacich oblastiach, ako je napr. readmisia nelegálnych migrantov.

               •Proporcionalita

                  Výnimku zo všeobecnej vízovej povinnosti pre čínskych občanov, ktorá je potrebná na dosiahnutie uvedených cieľov, možno ustanoviť len prostredníctvom medzinárodnej dohody.

               •Výber nástrojov

                  Pozri vyššie.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post / kontroly vhodnosti existujúcich právnych predpisov

                  neuvádza sa

               •Konzultácie so zainteresovanými stranami

                  Konzultácie s členskými štátmi sa uskutočnili v rámci pracovnej skupiny Rady na vysokej úrovni pre azyl, ako aj pracovnej skupiny pre víza.

               •Získavanie a využívanie expertízy

                  neuvádza sa

               •Posúdenie vplyvu

                  Posúdenie vplyvu sa neuskutočnilo, pretože sa nepredpokladá, že by iniciatíva mala merateľné hospodárske alebo sociálne prínosy. Ide v zásade o politickú dohodu.

               •Vhodnosť právnych predpisov a ich zjednodušenie

                  neuvádza sa

               •Základné práva

                  neuvádza sa

               4.VPLYV NA ROZPOČET

                  neuvádza sa

               5.OSTATNÉ PRVKY

               •Plány vykonávania a monitorovanie, hodnotenie a predkladanie správ

                  Dohodou sa zriaďuje spoločný výbor pre správu dohody, medzi ktorého úlohy okrem iného patrí monitorovanie vykonávania dohody a predkladanie návrhov zmien a doplnení.

               •Vysvetľujúce dokumenty (v prípade smerníc)

                  neuvádza sa

               •Podrobné vysvetlenie konkrétnych ustanovení návrhu

               Komisia sa domnieva, že ciele, ktoré stanovila Rada v smerniciach na rokovania, boli v plnej miere dosiahnuté. Hlavné ustanovenia návrhu možno zhrnúť takto:

               Účel a rozsah pôsobnosti

               Dohoda umožňuje občanom Európskej únie, ktorí sú držiteľmi platných diplomatických pasov alebo preukazov EÚ
                  2
               , a občanom Číny, ktorí sú držiteľmi platných diplomatických pasov, cestovať bez víz na územie druhej zmluvnej strany.

               S cieľom zabezpečiť rovnaké zaobchádzanie so všetkými členskými štátmi EÚ sa do dohody zahrnulo ustanovenie, v ktorom sa uvádza, že Čína môže pozastaviť vykonávanie dohody alebo dohodu ukončiť len vo vzťahu k všetkým členským štátom Európskej únie a rovnako Únia môže pozastaviť vykonávanie dohody alebo dohodu vypovedať len v mene všetkých svojich členských štátov.

               Osobitné postavenie Spojeného kráľovstva a Írska je zohľadnené v preambule.

               Dĺžka pobytu

               Dohoda umožňuje cestovať bez víz na obdobie najviac 90 dní v rámci akéhokoľvek 180-dňového obdobia. K dohode je pripojené spoločné vyhlásenie týkajúce sa výkladu uvedeného obdobia 90 dní v rámci akéhokoľvek 180-dňového obdobia.

               V dohode sa zohľadňuje situácia členských štátov, ktoré ešte v plnom rozsahu neuplatňujú schengenské acquis. Kým tieto štáty nebudú súčasťou schengenského priestoru bez vnútorných hraníc, zrušením vízovej povinnosti sa čínskym držiteľom diplomatických pasov udeľuje právo zdržiavať sa na území každého z uvedených členských štátov (v súčasnosti ide o Bulharsko, Cyprus, Chorvátsko a Rumunsko) 90 dní v rámci akéhokoľvek 180-dňového obdobia, a to bez ohľadu na obdobie vypočítané pre celý schengenský priestor.

               Návštevy vysokých predstaviteľov

               V dohode sa stanovuje, že úradníci na úrovni štátneho tajomníka ústrednej štátnej správy alebo vyššej a dôstojníci s hodnosťou generálmajora ozbrojených síl alebo vyššou musia diplomatickou cestou informovať príslušné orgány krajiny, ktorú majú navštíviť, pred tým, než na jej územie zo služobných dôvodov vycestujú.

               Výmena vzorov

               V dohode sa stanovuje výmena vzorov diplomatických pasov a preukazov EÚ najneskôr do 90 dní odo dňa podpísania dohody.

               Územná pôsobnosť

               V dohode sa objasňuje, že oslobodenie čínskych držiteľov diplomatických pasov od vízovej povinnosti sa v prípade Francúzska a Holandska vzťahuje len na ich európske územia.

               Spoločné vyhlásenia

               Okrem už uvedených spoločných vyhlásení sú k dohode pripojené ďalšie dve spoločné vyhlásenia, ktoré sa týkajú:

               –pridruženia Nórska, Islandu, Švajčiarska a Lichtenštajnska k vykonávaniu, uplatňovaniu a vývoju schengenského acquis,

               –vzťahu tejto dohody k iným oblastiam spolupráce v rámci dialógu o migrácii a mobilite medzi EÚ a Čínou.

               Záver

               Na základe uvedených výsledkov Komisia navrhuje, aby Rada po udelení súhlasu Európskeho parlamentu schválila dohodu medzi Európskou úniou a Čínou o zrušení vízovej povinnosti pri krátkodobých pobytoch pre držiteľov diplomatických pasov.

               2015/0293 (NLE)

               Návrh

               ROZHODNUTIE RADY

               o uzavretí Dohody medzi Európskou úniou a Čínskou ľudovou republikou o zrušení vízovej povinnosti pri krátkodobých pobytoch pre držiteľov diplomatických pasov

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 6,

               so zreteľom na návrh Európskej komisie,

               so zreteľom na súhlas Európskeho parlamentu
                  3
               ,

               keďže:

               (1)Komisia rokovala v mene Európskej únie o Dohode s Čínskou ľudovou republikou o zrušení vízovej povinnosti pri krátkodobých pobytoch pre držiteľov diplomatických pasov (ďalej len „dohoda“).

               (2)V súlade s rozhodnutím Rady (EÚ) 2015/…
                  4

                  5
                bola dohoda podpísaná a predbežne sa vykonáva od …
                  6
               .

               (3)Touto dohodou sa ustanovuje spoločný výbor odborníkov pre správu dohody. Úniu v tomto spoločnom výbore zastupuje Komisia, ktorej by mali pomáhať zástupcovia členských štátov.

               (4)Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES
                  7
               ; Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (5)Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES
                  8
               ; Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (6)Dohoda by sa mala schváliť v mene Európskej únie,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje Dohoda medzi Európskou úniou a Čínskou ľudovou republikou o zrušení vízovej povinnosti pri krátkodobých pobytoch pre držiteľov diplomatických pasov.

               Článok 2

               Predseda Rady vykoná v mene Únie oznámenie podľa článku 10 ods. 1 dohody
                  9
               .

               Článok 3

               Komisia, ktorej pomáhajú zástupcovia členských štátov, zastupuje Úniu v spoločnom výbore odborníkov zriadenom podľa článku 7 dohody.

               Článok 4

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti, Ú. v. ES L 81, 21.3.2001, s. 1.

                     (2)
                  Vydaných v súlade s nariadením Rady (EÚ) č. 1417/2013 zo 17. decembra 2013, ktorým sa ustanovuje forma preukazov vydávaných Európskou úniou, Ú. v. EÚ L 353, 28.12.2013, s. 26 – 39.

                     (3)
                  Súhlas udelený … (zatiaľ neuverejnené v Úradnom vestníku).

                     (4)
                  Rozhodnutie Rady (EÚ) 2015/… z … o podpísaní, v mene Európskej únie, a predbežnom vykonávaní Dohody medzi Európskou úniou a Čínskou ľudovou republikou o zrušení vízovej povinnosti pri krátkodobých pobytoch pre držiteľov diplomatických pasov (Ú. v. EÚ...).

                     (5)
                  Ú. v. EÚ: Vložte číslo, dátum a odkaz na uverejnenie v Ú. v. EÚ rozhodnutia Rady a zodpovedajúcim spôsobom doplňte poznámku pod čiarou.

                     (6)
                  Ú. v. EÚ: Vložte dátum nasledujúci tri dni po podpísaní dohody.

                     (7)
                  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (8)
                  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

                     (9)
                  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.

    ---documentbreak---

               EURÓPSKA KOMISIA
            V Bruseli15. 12. 2015
            COM(2015) 643 final
            PRÍLOHA
            k
            návrhu rozhodnutia Rady
            o uzavretí Dohody medzi Európskou úniou a Čínskou ľudovou republikou o zrušení vízovej povinnosti pri krátkodobých pobytoch pre držiteľov diplomatických pasov

               PRÍLOHA

               k

               návrhu rozhodnutia Rady

               o uzavretí Dohody medzi Európskou úniou a Čínskou ľudovou republikou o zrušení vízovej povinnosti pri krátkodobých pobytoch pre držiteľov diplomatických pasov

               DOHODA

               MEDZI EURÓPSKOU ÚNIOU A ČÍNSKOU ĽUDOVOU REPUBLIKOU

               O ZRUŠENÍ VÍZOVEJ POVINNOSTI PRI KRÁTKODOBÝCH POBYTOCH PRE DRŽITEĽOV DIPLOMATICKÝCH PASOV

               EURÓPSKA ÚNIA, ďalej len „Únia“ alebo „EÚ“, a

               ČÍNSKA ĽUDOVÁ REPUBLIKA, ďalej len „Čína“,

               ďalej spoločne len „zmluvné strany",

               S CIEĽOM ďalej rozvíjať priateľské vzťahy medzi zmluvnými stranami a pokračovať v posilňovaní úzkych väzieb medzi zmluvnými stranami;

               ŽELAJÚC SI uľahčiť cestovanie zabezpečením vstupu a krátkodobého pobytu  bez víz pre držiteľov diplomatických pasov a preukazov EÚ a zachovať zásadu rovnosti a reciprocity,

               ZOHĽADŇUJÚC Protokol o postavení Spojeného kráľovstva a Írska s ohľadom na priestor slobody, bezpečnosti a spravodlivosti a Protokol o schengenskom acquis začlenenom do rámca Európskej únie, ktoré sú pripojené k Zmluve o Európskej únii a Zmluve o fungovaní Európskej únie, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,

               SA DOHODLI TAKTO:

               ČLÁNOK 1

               Účel

               Táto dohoda umožňuje občanom Únie a občanom Číny, ktorí sú držiteľmi platných diplomatických pasov alebo preukazov EÚ, cestovať bez víz na územie druhej zmluvnej strany na obdobie najviac 90 dní v rámci akéhokoľvek 180-dňového obdobia.

               ČLÁNOK 2

               Vymedzenie pojmov

               Na účely tejto dohody:

               a)
                     „členský štát“ je ktorýkoľvek členský štát Únie s výnimkou Spojeného kráľovstva a Írska;

               b)
                     „občan Únie“ je štátny príslušník členského štátu vymedzeného v písmene a);

               c)
                     „občan Číny“ je každá osoba, ktorá má čínsku štátnu príslušnosť;

               d)
                     „schengenský priestor“ je priestor bez vnútorných hraníc zahŕňajúci územia členských štátov vymedzených v písmene a), ktoré v plnom rozsahu uplatňujú schengenské acquis;

               e)
                     „preukaz EÚ“ je doklad, ktorý Únia vydáva niektorým zamestnancom inštitúcií Únie v súlade s nariadením Rady (EÚ) č. 1417/2013
                  1
               .

               ČLÁNOK 3

               Rozsah pôsobnosti

               1.
                     Občania Únie, ktorí sú držiteľmi platného diplomatického pasu vydaného členským štátom alebo preukazu EÚ, môžu vstúpiť na územie Číny a zdržiavať sa na ňom bez víz počas obdobia vymedzeného v článku 4 ods. 1.

               Občania Číny, ktorí sú držiteľmi platného diplomatického pasu vydaného Čínou, môžu vstúpiť na územie členských štátov a zdržiavať sa na ňom bez víz počas obdobia vymedzeného v článku 4 ods. 2.

               2.
                     Zrušenie vízovej povinnosti stanovené touto dohodou sa uplatňuje bez toho, aby boli dotknuté právne predpisy zmluvných strán týkajúce sa podmienok vstupu a krátkodobého pobytu. Členské štáty a Čína si vyhradzujú právo nepovoliť vstup na svoje územie a krátkodobý pobyt na svojom území v prípade nesplnenia jednej alebo viacerých uvedených podmienok.

               3.
                     Občania Únie, na ktorých sa táto dohoda vzťahuje, musia počas svojho pobytu dodržiavať zákony a iné právne predpisy platné na území Číny.

               Občania Číny, na ktorých sa táto dohoda vzťahuje, musia počas svojho pobytu dodržiavať zákony a iné právne predpisy platné na území príslušného členského štátu.

               4.
                     Zrušenie vízovej povinnosti sa uplatňuje bez ohľadu na spôsob dopravy použitý na prekročenie hraníc zmluvných strán.

               5.
                     Bez toho, aby bol dotknutý článok 8, sa záležitosti, na ktoré sa táto dohoda nevzťahuje, spravujú právom Únie, vnútroštátnym právom členských štátov a vnútroštátnym právom Číny.

               ČLÁNOK 4

               Dĺžka pobytu

               1.
                     Občania Únie, ktorí sú držiteľmi platného diplomatického pasu vydaného členským štátom alebo preukazu EÚ, sa môžu zdržiavať na území Číny najviac 90 dní v rámci akéhokoľvek 180-dňového obdobia.

               2.
                     Občania Číny, ktorí sú držiteľmi platného diplomatického pasu vydaného Čínou, sa môžu zdržiavať na území členských štátov plne uplatňujúcich schengenské acquis najviac 90 dní v rámci akéhokoľvek 180-dňového obdobia. Toto obdobie sa vypočíta nezávisle od akéhokoľvek pobytu v členskom štáte, ktorý ešte v plnom rozsahu neuplatňuje schengenské acquis.

               Občania Číny, ktorí sú držiteľmi platného diplomatického pasu vydaného Čínou, sa môžu zdržiavať na území každého členského štátu, ktorý ešte v plnom rozsahu neuplatňuje schengenské acquis, najviac 90 dní v rámci akéhokoľvek 180-dňového obdobia bez ohľadu na obdobie pobytu vypočítané pre územie členských štátov plne uplatňujúcich schengenské acquis.

               3.
                     Touto dohodou nie je dotknutá možnosť Číny a členských štátov predĺžiť obdobie pobytu na viac ako 90 dní v súlade s ich príslušným vnútroštátnym právom a právom Únie.

               ČLÁNOK 5

               Návštevy vysokých predstaviteľov

               Úradníci na úrovni štátneho tajomníka ústrednej štátnej správy alebo vyššej a dôstojníci s hodnosťou generálmajora ozbrojených síl Číny alebo vyššou informujú diplomatickou cestou príslušné orgány členských štátov pred tým, než na ich územie zo služobných dôvodov vycestujú.

               Úradníci na úrovni štátneho tajomníka ústrednej štátnej správy členských štátov alebo vyššej a dôstojníci s hodnosťou generálmajora ozbrojených síl členských štátov alebo vyššou informujú diplomatickou cestou príslušné orgány Číny pred tým, než na jej územie zo služobných dôvodov vycestujú.

               ČLÁNOK 6

               Územná pôsobnosť

               1.
                     Pokiaľ ide o Francúzsku republiku, táto dohoda sa vzťahuje iba na európske územie Francúzskej republiky.

               2.
                     Pokiaľ ide o Holandské kráľovstvo, táto dohoda sa vzťahuje iba na európske územie Holandského kráľovstva.

               ČLÁNOK 7

               Spoločný výbor pre správu dohody

               1.
                     Zmluvné strany zriadia spoločný výbor odborníkov (ďalej len „výbor“) zložený zo zástupcov Únie a zástupcov Číny. Úniu zastupuje Európska komisia.

               2.
                     Výbor plní okrem iného tieto úlohy:

               a)
                     monitoruje vykonávanie tejto dohody;

               b)
                     navrhuje zmeny tejto dohody alebo dodatky k nej;

               c)
                     urovnáva spory vyplývajúce z výkladu alebo uplatňovania tejto dohody.

               3.
                     Výbor sa schádza vždy, keď je to potrebné, na žiadosť jednej zo zmluvných strán.

               4.
                     Výbor prijme svoj rokovací poriadok.

               ČLÁNOK 8

               Vzťah medzi touto dohodou a existujúcimi dvojstrannými dohodami o zrušení vízovej povinnosti medzi členskými štátmi a Čínou

               Táto dohoda má prednosť pred akoukoľvek dvojstrannou dohodou alebo dojednaním uzavretými medzi jednotlivými členskými štátmi a Čínou, pokiaľ sa ich ustanovenia vzťahujú na záležitosti patriace do rozsahu pôsobnosti tejto dohody.

               ČLÁNOK 9

               Výmena vzorov

               1.
                     Pokiaľ tak už neurobili, Čína, členské štáty a Únia si diplomatickou cestou navzájom vymenia vzory platných diplomatických pasov a preukazov EÚ, a to najneskôr 90 dní od dátumu podpísania tejto dohody.

               2.
                     V prípade zavedenia nových diplomatických pasov alebo preukazov EÚ alebo v prípade zmeny existujúcich diplomatických pasov alebo preukazov EÚ si Čína, členské štáty a Únia navzájom diplomatickou cestou doručia vzory týchto nových alebo zmenených pasov alebo preukazov EÚ, ku ktorým pripoja podrobné informácie o ich špecifikáciách a uplatniteľnosti, a to najneskôr 90 dní pred tým, ako sa začnú používať.

               ČLÁNOK 10

               Záverečné ustanovenia

               1.
                     Táto dohoda nadobudne platnosť prvým dňom druhého mesiaca po dni neskoršieho z dvoch oznámení, ktorými si zmluvné strany navzájom oznámia, že príslušné vnútorné postupy potrebné na tento účel boli ukončené.

               Táto dohoda sa predbežne vykonáva od tretieho dňa nasledujúceho po dni jej podpísania.

               2.
                     Táto dohoda sa uzatvára na neurčitý čas, pokiaľ nie je vypovedaná v súlade s odsekom 5.

               3.
                     Túto dohodu je možné zmeniť písomnou dohodou zmluvných strán. Zmeny nadobudnú platnosť potom, ako si zmluvné strany navzájom oznámia ukončenie svojich vnútorných postupov potrebných na tento účel.

               4.
                     Každá zmluvná strana môže úplne alebo čiastočne pozastaviť vykonávanie tejto dohody, najmä z dôvodov verejného poriadku, ochrany národnej bezpečnosti alebo ochrany verejného zdravia, nelegálneho prisťahovalectva alebo opätovného zavedenia vízovej povinnosti ktoroukoľvek zo zmluvných strán. Zmluvná strana rozhodnutie o pozastavení vykonávania dohody oznámi druhej zmluvnej strane najneskôr dva mesiace pred plánovaným nadobudnutím jeho platnosti. Zmluvná strana, ktorá pozastavila vykonávanie tejto dohody, v prípade pominutia dôvodov pozastavenia o tom okamžite informuje druhú zmluvnú stranu a pozastavenie zruší.

               5.
                     Každá zmluvná strana môže túto dohodu vypovedať písomným oznámením druhej zmluvnej strane. Platnosť tejto dohody sa skončí po uplynutí 90 dní odo dňa takéhoto oznámenia.

               6.
                     Čína môže pozastaviť vykonávanie tejto dohody alebo túto dohodu vypovedať len v súvislosti so všetkými členskými štátmi.

               7.
                     Únia môže pozastaviť vykonávanie tejto dohody alebo túto dohodu vypovedať len v súvislosti so všetkými svojimi členskými štátmi.

               V dvoch pôvodných vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a čínskom jazyku, pričom každé znenie je rovnako autentické. V prípade rozdielu medzi autentickými jazykovými verziami má prednosť anglická jazyková verzia.

               SPOLOČNÉ VYHLÁSENIE TÝKAJÚCE SA ISLANDU, NÓRSKA, ŠVAJČIARSKA
                  A LICHTENŠTAJNSKA

               Zmluvné strany berú na vedomie úzke vzťahy medzi Európskou úniou a Nórskom, Islandom, Švajčiarskom a Lichtenštajnskom, najmä na základe dohôd z 18. mája 1999 a 26. októbra 2004 týkajúcich sa pridruženia týchto krajín k vykonávaniu, uplatňovaniu a vývoju schengenského acquis.

               Za týchto okolností je žiaduce, aby orgány Nórska, Islandu, Švajčiarska, Lichtenštajnska na jednej strane a Číny na strane druhej bezodkladne uzatvorili dvojstranné dohody o zrušení vízovej povinnosti pri krátkodobých pobytoch pre držiteľov diplomatických pasov s podobnými podmienkami, aké boli dohodnuté v tejto dohode.

               SPOLOČNÉ VYHLÁSENIE TÝKAJÚCE SA VÝKLADU OBDOBIA 90 DNÍ V RÁMCI AKÉHOKOĽVEK 180-DŇOVÉHO OBDOBIA, KTORÉ JE STANOVENÉ V ČLÁNKU 4 TEJTO DOHODY

               Zmluvné strany sa dohodli, že obdobie najviac 90 dní v rámci akéhokoľvek 180-dňového obdobia, ktoré je stanovené v článku 4 tejto dohody, znamená buď nepretržitý pobyt, alebo niekoľko za sebou nasledujúcich pobytov, ktoré v rámci akéhokoľvek 180-dňového obdobia netrvajú spolu dlhšie ako 90 dní.

               Výraz „akékoľvek“ znamená, že sa uplatňuje pohyblivé 180-dňové referenčné obdobie, v rámci ktorého sa spätne započítava každý deň pobytu počas obdobia posledných 180 dní s cieľom overiť, či je požiadavka týkajúca sa 90 dní v rámci akéhokoľvek 180-dňového obdobia naďalej splnená. Okrem iného to znamená, že neprítomnosťou počas neprerušeného obdobia 90 dní vzniká nárok na nový pobyt v dĺžke najviac 90 dní.

               SPOLOČNÉ VYHLÁSENIE O INÝCH OBLASTIACH SPOLUPRÁCE V RÁMCI DIALÓGU O MIGRÁCII A MOBILITE MEDZI EÚ A ČÍNOU

               Zmluvné strany pripomínajú, že táto dohoda je jedným z výsledkov plánu rokovaní, ktorý bol dohodnutý v zápisnici z druhého kola dialógu o migrácii a mobilite medzi EÚ a Čínou a schválený vedúcimi politickými predstaviteľmi v spoločnom vyhlásení zo 17. samitu EÚ – Čína. Tento plán zahŕňa v prvej fáze rokovania o recipročnej dohode o zrušení vízovej povinnosti pre držiteľov diplomatických pasov a jej podpísanie, otvorenie centier pre podávanie žiadostí o víza v spoločne dohodnutých čínskych mestách, v ktorých neexistuje konzulárne zastúpenie, a začatie praktickej spolupráce v boji proti nelegálnej migrácii a v druhej fáze rokovania o dohodách o zjednodušení vízového režimu a spoluprácu v boji proti nelegálnej migrácii.

               Zmluvné strany opätovne potvrdzujú svoje pevné odhodlanie dodržiavať záväzky prijaté v uvedenom pláne a spoločné presvedčenie, že tieto záväzky sú vzájomne prepojené a sú súčasťou jedného nedeliteľného balíka.

               _________________

                     (1)
                  Nariadenie Rady (EÚ) č. 1417/2013 zo 17. decembra 2013, ktorým sa ustanovuje forma preukazov vydávaných Európskou úniou, Ú. v. EÚ L 353, 28.12.2013, s. 26.